recursal/SuperWikiNEXT-32B huggingface dataset:
**நவ நாளந்தா மகாவிகாரா** *(Nava Nalanda Mahavihara)* பல்கலைக்கழகம் இந்தியாவின் பீகார் மாநிலத்திலுள்ள நாளந்தா மாவட்டத்தில் அமைந்துள்ளது. நாளந்தாவின் பண்டையகால கல்விமுறையைக் புதுப்பிக்கும் நோக்கத்தில் 1951 ஆம் ஆண்டு இராசேந்திர பிரசாத் அவர்களால் இப்பல்கலைக் கழகம் நிறுவப்பட்டது. நவ நாளந்தா பல்கலைக்கழகம் 2006 ஆம் ஆண்டில் ஒரு நிகர்நிலைப் பல்கலைக்கழகமாக தரம் உயர்த்தப்பட்டது .

பாளி மொழியில் ஒர் உயர் கல்வி மையம் அமைய வேண்டும் என்ற நோக்கத்துடன் நவ நாளந்தா மகாவிகாரா பல்கலைக்கழகம் உருவாக்கப்பட்டது. மாகாவீராவின் பௌத்த சமயக் கோட்பாடுகளை வளர்க்கவும், பண்டைய நாளந்தா பல்கலைக்கழகத்தின் தொடர்ச்சியாக செயல்பட வேண்டுமெனவும் இப்பல்கலைக்கழகம் நிறுவப்பட்டது. 
தொடக்கத்தில் இக் கல்வி நிறுவனம் மாணவர்கள் தங்கி பயிலும் ஓர் உண்டு உறைவிட விடுதியாகவே செயல்பட்டு வந்தது. குறைந்த எண்ணிக்கையிலான இந்திய மற்றும் வெளிநாட்டு மாணவர்கள் இங்கு கல்வி பயின்றனர். பிறகு 2006 ஆம் ஆண்டில் இந்திய பல்கலைக்கழக மானியக் குழுவால் இப் பல்கலைக்கழகத்திற்கு நிகர்நிலைப் பல்கலைக்கழகம் என்ற தரம் வழங்கப்பட்டது. 

மகாவிகாராவின் தற்போதைய பல்கலைக்கழக வளாகம் பாட்னா பெருநகரத்திலிருந்து 100 கி.மீ தூரத்தில் உள்ளது. வரலாற்றுச் சிறப்புமிக்க ஏரியான இந்திரபுசுகரணி ஏரியின் தென் கரையில் பல்கலைக்கழகம் அமைந்துள்ளது. வடக்கு கரைக்கு அருகில் பழங்கால நாளந்தா பல்கலைக்கழகத்தின் இடிபாடுகள் உள்ளன. நவ நாளந்தா மகாவிகாரா 1951 ஆம் ஆண்டு நிறுவப்பட்டது. அதே வேளையில் நாளந்தா பல்கலைக்கழகம் 2014 ஆம் ஆண்டு தொடங்கப்பட்டது.

மேற்கோள்கள்
-----------

1. ↑  "Deemed University, Bihar". University Grants Commission (India). 19 July 2016 அன்று பார்க்கப்பட்டது.
2. ↑   *Nalanda, Past and Present: Silver Jubilee Souvenir*. Nava Nalanda Mahavihara. 1977. பக். 140.. பார்த்த நாள்: 19 July 2016.
3. ↑  "Xuanzang's Bihar pilgrimage pics go online". தி டைம்ஸ் ஆஃப் இந்தியா. 18 May 2016. 19 July 2016 அன்று பார்க்கப்பட்டது.
4. ↑  "Manhunt on to trace stolen image of Mahavira; Jains shocked". தி டைம்ஸ் ஆஃப் இந்தியா. 29 November 2015. 19 July 2016 அன்று பார்க்கப்பட்டது.
5. 1 2  MAHAVIHARA, NAVA NALANDA. "Nava Nalanda Mahavihara". *www.nnm.ac.in*. 2017-09-15 அன்று பார்க்கப்பட்டது.

புற இணைப்புகள்
--------------

* அதிகாரப்பூர்வ இணையதளம்
மனிதன் வாழ்விற்கு அடிப்படை ஆதாரங்களாக விளங்கும் நிலம், நீர், நெருப்பு, காற்று மற்றும் ஆகாயம் எனும் ஐந்து வசதிகளை வழங்கிய கடவுளுக்கு நன்றி செலுத்தும் விதமாக இந்து சமயத்தைச் சேர்ந்தவர்கள் தங்கள் வழிபாட்டில் தாங்கள் வணங்கும் கடவுளுக்கு ஐந்து விதமான செயல்களைச் செய்கின்றனர். இது **பஞ்சோபசாரம்** எனப்படுகிறது. 

அவை 

1. சுவாமி சிலை அல்லது படத்துக்கு சந்தனமிடுதல்
2. பூக்கள் கொண்டு பூசித்தல்
3. தீபமேற்றிக் காட்டுதல்
4. தூபம் போடுதல்
5. நைவேத்தியம் (உணவு) படைத்தல்

-இவற்றில் சந்தனமிடுதல் நிலத்தையும் (பிருதிவி தத்துவம்) , பூக்கள் போட்டு அர்ச்சனை செய்வது ஆகாயத்தையும், தீபம் காட்டுதல் நெருப்பையும், தூபமிடுதல் வாயுவையும், உணவு படைத்தல் நீரையும் குறிக்கிறது.

சைவ சமய பஞ்ச உபசாரங்கள்
-----------------------

சைவ சமய முழுமுதல் இறைவனான சிவபெருமானுக்குச் செய்யும் உபசாரங்கள் ஐம்பெரும் பூதங்களை குறிப்பதாகவும், ஒவ்வொரு பூதத்திற்கும் ஐந்துவித உபசாரங்களை கொண்டதாகவும் அமைகின்றன. 

### நிலம்

பிருதிவி என்ற நில சம்பந்தமான உபராசங்கள்:
சந்தனம், புஷ்பம், கிழங்கு, வேர், பழம், அன்னம் முதலானவைகளாம்.

### நீர்

அப்பு என்ற நீர் சம்பந்தமான உபசாரங்கள்: 
சலம், பால், தயிர், கோஜலம், வஸ்திரம் முதலியவைகளாம்.

### நெருப்பு

அக்னி என்ற நெருப்பு சம்பந்தமான உபசாரங்கள்: 
பொன், இரத்தினம், தீபம், கற்பூர தீபம், ஆபரணம் முதலியவைகளாம்.

### காற்று

வாயு எனும் காற்று சம்பந்தமான உபசாரங்கள்: 
தூபம், சாமரை அல்லது சாமரம், விசிறி, கொடை, பதாகை முதலானவைகளாம்.

### வானம்

ஆகாச எனும் வானம் சம்பந்தமான உபசாரங்கள்: 
மணி, வாத்தியம், கைமணி ஓசை, தோத்திரம் எனும் ‘மந்திரஒலி உச்சரிப்பு’, கீதம் முதலானவைகளாம்.

மேற்கோள்கள்
-----------

1. ↑

| * பா
* உ
* தொ
 பூசைக் கிரியைகள்  |
| --- |
| 
* பட்டியல்
* வலைவாசல்
* பகுப்பு

 |
| பஞ்சோபசாரம் | 
* பார்த்தியோபசாரம்
* ஜலியோபசாரம்
* நைசசோபசாரம்
* வாய்வியோசாரம்
* வைகாயசோபசாரம்

 |
| தசோபசாரம் | 
* ஆவாகனம்
* தாபனம்
* சந்நிதானம்
* சந்திரோதனம்
* அவகுண்டனம்
* தேனுமுத்திரை
* பாத்தியம்
* ஆசமனியம்
* அருக்கியம்
* புட்பதானம்

 |
| சோடசோபசாரம் | 
* ஆவாகனம்
* தாபனம்
* சந்நிதானம்
* சந்நிரோதனம்
* அவகுண்டவம்
* தேனுமுத்திரை
* பாத்தியம்
* அசமனீயம்
* அருக்கியம்
* புஷ்பதானம்
* தூபம்
* தீபம்
* நைவேத்தியம்
* பாணீயம்
* செபசமர்ப்பணம்
* ஆராத்திரிகை

 |
| 
* பட்டியல்
* வலைவாசல்
* பகுப்பு
* 

 |
நள்ளிரவைக் காட்டும் கடிகாரம், மெட்சு தொடரூந்து நிலையம்.
**நள்ளிரவு** என்பது ஒரு நாளில் இருந்து இன்னொரு நாளுக்கு நகரும் நேரமாகும். இது உள்ளூர் நேரத்தின்படி அமையும். நண்பகலுக்கு எதிரானதும் 12 மணித்தியால வேறுபாடுடைய நேரமாக அமையும். நேரக் குறியீடு **00:00** என்றும் (அல்லது) **இரவு 12:00** என்றும் குறிப்பிடப்படுகிறது.

சில சிலாவிய மொழிகள், "நள்ளிரவு" என்பதை "வடக்குடன்" ("நண்பகல்" "தெற்குடன் தொடர்புபடுவதைப்போல") தொடர்புபடுத்துகிறது. தற்கால போலிய, பெலருசிய, உக்குரேனிய, செருபிய மொழிகள் (*północ*, *поўнач*, *північ*, *пoнoħ*) "நள்ளிரவு" அல்லது "அரை இரவு" என்பதை "வடக்கு" என்ற பொருளுடன் தொடர்புபடுத்துகிறது.

உசாத்துணை
---------

1. ↑  Wexler, Paul (1980). "The Byelorussian Impact on Karaite and Yiddish". *The Journal of Byelorussian Studies* (Anglo-Byelorussian Society) **IV** (3–4): 103.. பார்த்த நாள்: February 3, 2021.

வெளி இணைப்புகள்
---------------

விக்கிமீடியா பொதுவகத்தில்,  
 ***Midnight***   
என்பதின் ஊடகங்கள் உள்ளன. 

* National Institute of Standards and Technology

| * பா
* உ
* தொ
ஒரு நாளின் பகுதிகள் |
| --- |
| பகல் | காலை **·** நண்பகல் **·** பிற்பகல் **·** மாலைப்பொழுது | வீனசின் பட்டி |
| மெல்லொளி | வைகறை **·** விடியல் **·** பொழுது புலர்தல் **·** அரையிருள் |
| இரவு | நள்ளிரவு |
| தொடர்புபட்டவை | வீனசின் பட்டி **·** நீல மணிநேரம் **·** பொன் மணிநேரம் **·** மங்கொளி **·** பகலொளி **·** நிலவொளி **·** நள்ளிரவுச் சூரியன் **·** துருவ இரவு **·** கதிரவன் வீதி ஒளி |
**படகு கட்டுதல்** பொறியியலின் பழைய பிரிவுகளில் ஒன்று. 

கட்டுமானத்தில் ஸ்கூணர் ஆப்பிள்டோர்

பகுதிகள்
--------

கிரீசு நாட்டில் படகு கட்டப்படுகிறது
பக்கப்பார்வை மரச்சட்டம்
### நங்கூரம்

படகுகளில் பயன்படுத்தப்படும் நங்கூரமானது சங்கிலி போன்ற அமைப்பில் இருக்கும். இது படகுடன் இணைக்கப்பட்டிருக்கும். சங்கிலி அமைப்பிற்கு எடை சேர்க்க அதனுடன் பாறைகள் இணைக்கப்பட்டிருக்கும். நவீன காலத்தில் நங்கூரம் எஃகினால் செய்யப்படுகிறது. 

### அடிப்பகுதி

கட்டுமான பொருட்கள் மற்றும் முறைகள்
----------------------------------

### மரம்

பாரம்பரிய படகு கட்டுமான பொருளான மரம் மிதப்பு தன்மை அதிகம், மற்றும் கட்டுமானத்திற்கு எளிதாக இருப்பதாலும் இக்காலத்தில் சிறிய படகுகளில் அதிகம் பயன்படுத்தப்படுகிறது. படகு கட்டுமானத்தில் தேக்கு போன்ற மரங்கள் அதிகம் பயன்படுத்தப்படுகின்றன. மரங்கள் அழுகாமல் தடுக்க இயற்கை இரசாயன பொருட்கள் மரத்தில் தடவப்படுகின்றன.

### அலுமினியம்

அலுமினியம் பெரும்பான்மையான நாடுகளில் விலையுயர்ந்ததாக உள்ளதால் இது அதிமாக படகு கட்டுமானத்தில் பயன்படுத்தப்படவில்லை.

### கண்ணாடி இழை

படகு கட்டுமான கருவிகள் மற்றும் பயன்கள்
--------------------------------------

சுத்தியல், வாள், துளையிடும் கருவி போன்றவை படகு கட்டுமானத்தில் பொதுவாக பயன்படும் கருவிகளாகும்.

படத்தொகுப்பு
------------

* Small boatyard horizontal band saw, Hoi An.Small boatyard horizontal band saw, Hoi An.
* Boat nearing completion with frames added. Hoi An.Boat nearing completion with frames added. Hoi An.
* Repaired frames, barge hull. Sa Dec, Mekong Delta.Repaired frames, barge hull. Sa Dec, Mekong Delta.

ஆதாரங்கள்
---------
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **பொதுவுடைமை**

**பொதுக் கொள்கைகள்**

|  |  |
| --- | --- |
|  | **மார்க்சிய மெய்யியல்** |
|  | **வர்க்கப் போராட்டம்** |
|  | **தொழிலாளர் அனைத்துலகியம்** |
|  | **கம்யூனிஸ்ட் கட்சி** |


**தத்துவங்கள்**

|  |  |
| --- | --- |
|  | **மார்க்சிசம்** |
|  | **லெனினிசம்** |
|  | **மாவோயிசம்** |
|  | **Chuch'e** |
|  | **ட்ரொட்ஸ்கியிசம்** |
|  | **இடதுசாரி பொதுவுடமை** |


**பொதுவுடமைவாதிகள்**

|  |  |
| --- | --- |
|  | **கார்ல் மார்க்ஸ்** |
|  | **பிரெட்ரிக் ஏங்கல்ஸ்** |
|  | **விளாடிமிர் லெனின்** |
|  | **ரோசா லக்சம்பேர்க்** |
|  | **ஜோசப் ஸ்டாலின்** |
|  | **லியோன் திரொட்ஸ்கி** |
|  | **மா சே துங்** |

 |

**பொதுவுடைமைக் கூட்டமைப்பு** (*Communist League*, **கம்யூனிஸ்ட் லீக்**, செருமன்: *Bund der Communisten)* என்பது 1847 ஆம் ஆண்டில் இலண்டனில் அமைக்கப்பட்ட ஒரு பன்னாட்டு அரசியல் கட்சி ஆகும். கார்ல் சாப்பர் தலைமையிலான நீதியாளர் கழகம் என்ற அமைப்பும், காரல் மார்க்சு, பிரெட்ரிக் எங்கெல்சு போன்றவர்களை உறுப்பினர்களாகக் கொண்டு பெரசெல்சில் இயங்கி வந்த கம்யூனிசத் தொடர்புக் குழுவும் இணைந்து கம்யூனிஸ்டு லீக் என்ற இந்த அமைப்பு உருவாக்கப்பட்டது. இக்கட்சியே முதலாவதாக அமைக்கப்பட்ட மார்க்சிய அரசியல் கட்சி எனக் கருதப்படுகிறது. இக்கட்சியின் சார்பிலேயே மார்க்சு, எங்கெல்சு ஆகியோர் தமது புகழ்பெற்ற *பொதுவுடைமை அறிக்கையை* 1847 ஆம் ஆண்டின் இறுதியில் வெளியிட்டனர். கோல்ன் கம்யூனிஸ்டு வழக்கை அடுத்து 1852 ஆம் ஆண்டில் கம்யூனிஸ்டு லீக் கட்சி கலைக்கப்பட்டது.

மேற்கோள்கள்
-----------

1. ↑  Marx, Karl; Engels, Friedrich (2008). *The Communist Manifesto*. Wildside. பக். 1â2. பன்னாட்டுத் தரப்புத்தக எண்:978-1-4344-9945-5. .
2. ↑  "Cologne Communist Trial (1852)". *Encyclopedia of Marxism*. 23 சூன் 2011 அன்று பார்க்கப்பட்டது.
குதிரையின் மீது ஒரு நவாசோ மனிதன், நினைவுச்சின்ன பள்ளத்தாக்கு, அரிசோனா, அமெரிக்க ஐக்கிய நாடுகள்
ஒரு பாரம்பரிய கமுதிக் மீது இனுவிட்டு, கேப் டோர்செட், நூனவுட், கனடா
**பூர்வ குடிகள்** என்பவர்கள் இனக் குழுக்கள் ஆவர். இவர்கள் ஒரு குறிப்பிட்ட பிராந்தியத்தின் அசல் குடிமக்கள் ஆவர். இவர்கள் சமீபத்தில் குடியேறிய, ஆக்கிரமிக்கப்பட்ட அல்லது காலனித்துவப்படுத்திய மக்களிலிருந்து மாறுபடுகின்றனர். மக்கள் அவர்களது மரபுகள் அல்லது ஒரு குறிப்பிட்ட பகுதிக்குத் தொடர்புடைய ஒரு ஆரம்பகால கலாச்சாரத்தின் மற்ற அம்சங்களை பராமரிக்கும்போது வழக்கமாக பூர்வ குடிகளாக விவரிக்கப்படுகின்றனர். அனைத்து பூர்வ குடிகளும் இந்தப் பண்புகளைப் பகிர்ந்து கொள்ளவில்லை. சில நேரங்களில் ஆடை, மதம் அல்லது மொழி போன்ற காலனித்துவ கலாச்சாரத்தின் கணிசமான கூறுகளை ஏற்றுக்கொண்டுள்ளனர். ஒரு குறிப்பிட்ட பிராந்தியத்தில் பூர்வ குடிகள் குடியேறி இருக்கலாம் அல்லது ஒரு பெரிய பிரதேசத்தில் ஒரு நாடோடி வாழ்க்கை முறையை வெளிப்படுத்தலாம், ஆனால் அவர்கள் பொதுவாக வரலாற்று ரீதியாக அவர்கள் சார்ந்த ஒரு குறிப்பிட்ட பிரதேசத்துடன் தொடர்புபடுத்தப்படுகின்றனர்.ஒவ்வொரு குடியேற்ற காலநிலை மண்டலத்திலும், உலகின் கண்டத்திலும் பூர்வ குடிச் சமூகங்கள் காணப்படுகின்றன.

உசாத்துணை
---------

1. ↑  Acharya, Deepak and Shrivastava Anshu (2008): Indigenous Herbal Medicines: Tribal Formulations and Traditional Herbal Practices, Aavishkar Publishers Distributor, Jaipur- India. ISBN 978-81-7910-252-7. p. 440
கணிதத்தில் **0.999...** (சில நேரங்களில் {\displaystyle 0.{\bar {9}}} அல்லது {\displaystyle 0.{\dot {9}}}) என்று குறிக்கப்படும் தொடரும் பதின்பகுப்பு எண் மிகத்துல்லியமாக 1 என்ற எண்ணின் மதிப்பைக் கொண்டிருக்கும். இது ஒரு தோராயமான மதிப்பு அல்ல துல்லியமான மதிப்பு என்பது குறிப்பிடத்தக்கது. அதாவது, "0.999…" என்ற எண்ணும் "1" என்ற குறியீட்டினால் குறிக்கப்படுவதும் ஒரே எண்ணே. இந்த முற்றொருமைக்கு (*identity*) பல தரப்பட்ட மக்களுக்காக, பல்வேறு சூழல்களில், பல்வேறு தற்கோள்களுடன் நிறுவல்கள் தரப்பட்டுள்ளன.

இந்த ஒப்புமை (*equality*) சில நாடுகளில் பல ஆண்டுகளாக பாடத்திட்டத்தில் பயிற்றுவிக்கப்பட்டு வருகிறது. கணிதக் கல்வி பயிற்றுவித்தலைப் பற்றி ஆய்பவர்கள் இவ்வொப்புமையை மாணவர்கள் எவ்வாறு உள்வாங்குகின்றனர் என்பதைப் பற்றிய ஆய்வுகளை நடத்தினர். அவர்கள் கண்டவரை மாணவர்கள் பொதுவாக இதை ஏற்றுக் கொள்வதில்லை. அவர்களின் எண்ணத்தில் ஒன்று என்ற எண்ணிற்கும் இந்த எண்ணிற்கும் இடையே வெகுநுண்ணளவு மதிப்புக்கள் இருக்கும் அல்லது எண் கணக்கில் பிழை இருக்கும் என்று கருதுகின்றனர். அல்லது கணித எல்லை என்ற கருத்துருவை அவர்கள் சரிவர புரிந்திராமையாலோ 0.999... என்ற எண்ணிற்கு எவ்வாறாயினும் ஒரு கடைசி இலக்கம் "9" என்று இருக்க வேண்டும் என்ற பிழையான கருத்தினாலோ அவர்களுக்கு இவ்வொப்புமையை ஏற்றுக் கொள்ள முடிவதில்லை. ஆனால் மெய்யெண்களை விகிதமுறு எண்களைக் (*rational numbers*) கொண்டு உருவாக்கும்பொழுது எளிதில் இவ்வொப்புமையை நிறுவ முடியும்.

முரணொத்த இம்மெய்மை பதின்பகுப்பு எண் முறைமையில் மட்டுமே ஏற்படுவதல்ல. வேறு சில

<math>
\begin{align}
x &= 0.999\ldots \\
10 x &= 9.999\ldots \\
10 x - x &= 9.999\ldots - 0.999\ldots \\
9 x &= 9

மேற்கோள்கள்
-----------

1. ↑  As observed by Richman (p. 396). de Vreught, Hans (1994). "sci.math FAQ: Why is 0.9999... = 1?". 29 September 2007 அன்று மூலதளத்திலிருந்து பரணிடப்பட்டது எடுக்கப்பட்டது. 29 June 2006 அன்று பார்க்கப்பட்டது.
2. ↑  Edwards, Barbara; Ward, Michael (May 2004). "Surprises from mathematics education research: Student (mis)use of mathematical definitions". *The American Mathematical Monthly* **111** (5): 411–425. doi:10.2307/4145268. Archived from the original on 22 July 2011.. பார்த்த நாள்: 4 July 2011.

வெளி இணைப்புகள்
---------------

விக்கிமீடியா பொதுவகத்தில்,  
 ***0.999...***   
என்பதின் ஊடகங்கள் உள்ளன. 

* .999999... = 1? from cut-the-knot (ஆங்கில மொழியில்)
* Why does 0.9999… = 1 ? (ஆங்கில மொழியில்)
* Ask A Scientist: Repeating Decimals பரணிடப்பட்டது 2015-02-26 at the வந்தவழி இயந்திரம் (ஆங்கில மொழியில்)
* Repeating Nines (ஆங்கில மொழியில்)
* Point nine recurring equals one (ஆங்கில மொழியில்)
* David Tall's research on mathematics cognition (ஆங்கில மொழியில்)
* 0.9999... =1 என்பதற்கான நிறுவல்
**பஞ்சூர்லி** (**Panjurli**), இந்தியாவின் கர்நாடகா மாநிலத்தின் துளு நாட்டின் பகுதிகளான தெட்சிண கன்னடம் மற்றும் உடுப்பி மாவட்ட கிராமப்புற மக்களால் ஆடப்படும் பூத கோலா ஆட்டத்தின் ஒரு பகுதியாக வணங்கப்படும் ஆண் காட்டுப்பன்றியின் தெய்வீக ஆவி ஆகும். துளு மொழியில் *பஞ்சூர்லி* என்றால் *காட்டுப்பன்றிக் குட்டி* என்று பொருள். பஞ்சூர்லி ஆட்டத்தின் போது ஆடுபவர் தெய்வீக ஆண் காட்டுப்பன்றி தலை வடிவ உலோக முகமூடி அணிந்திருப்பர்.

வரலாறு
------

துளு நாட்டில் காட்டுப்பன்றிகள் விவசாயிகளின் சாகுபடி பயிர்களை அழித்து வந்ததால், விவசாயிகள் காட்டுப்பன்றிகளின் ஆவிகளை வணங்கத் தொடங்கினர். இது பின்வரும் கதையின் மூலம் இந்து மதத்தில் உள்வாங்கப்பட்டது. புராதன துளு இலக்கியம் இலக்கியத்தின் படி, பார்வதி தேவி ஒரு காட்டுப்பன்றியின் குட்டியை தனது செல்லப் பிராணியாக வளர்த்து வந்தார். ஒரு முறை அப்பன்றிக்குட்டி கைலாசத்தில் உள்ள தோட்டங்களை அழித்தது. இதனால் கோபமடைந்த சிவபெருமான் காட்டுப்பன்றியை கொன்றார். இது பார்வதியை பெரிதும் வருத்தியது. அவளைச் சமாதானப்படுத்த, சிவன் அதை ஒரு ஆவியாக மீண்டும் உயிர்ப்பித்து, மக்களைப் பாதுகாக்கவும், தீமையிலிருந்து நன்மைக்கு வழிநடத்தவும் பூமிக்கு அனுப்பினார்.

பூத கோல வடிவில் பூத வழிபாடு துளு நாட்டு (மங்களூர், உடுப்பி, குந்தபுரா போன்ற தென் கடலோர கர்நாடகா மாவட்டங்கள்) மற்றும் கேரளாவின் காசர்கோடு பகுதியில் கொண்டாடப்படுகிறது. பூத கோல வழிபாடு கிராம சமூக-கலாச்சார வாழ்வின் ஒரு முக்கிய பகுதியாகும். பூதா என்பது ஒரு தெய்வீக ஆவியாகும், இது அதன் வழிபாட்டாளர்களின் நலனைப் பாதுகாப்பதாகவும் மேம்படுத்துவதாகவும் நம்பப்படுகிறது. பூத கோலமானது உறுதியான மற்றும் அருவமான உலகங்களை ஒன்றிணைக்க முயற்சிக்கிறது. குறைந்தது 350 வகையான பூதங்கள் உள்ளன, அவை டோட்டெமிக் தோற்றம் கொண்டவை அல்லது இந்து கடவுள்கள் அல்லது அவர்களின் மரணத்திற்குப் பிறகு புனிதர்களாக மாறிய மனித கதாநாயர்களிடமிருந்து பெறப்பட்டவை என வகைப்படுத்தப்பட்டுள்ளன. இந்த பூத கணங்களை பின்பற்றுபவர்கள் மற்றும் சிவனின் பக்தர்களின் பிரிவைச் சேர்ந்தவர்கள் என நம்புகிறார்கள்.

இந்த பூதங்களின் கட்டளைகளை எடுத்துரைப்பவர்கள் தெய்வ வாக்கு கூறும் பூசாரிகள் ஆவார். நிலப்பிரபுத்துவ காலத்திலிருந்து பூத கோலங்கள் நீதி வழங்குவதற்கான ஒரு தளமாக செயல்பட்டது. அங்கு குடும்ப தகராறுகள் மற்றும் சொத்துப் பிரச்சனைக்கு மத்தியஸ்தம் செய்தல் மற்றும் நீதியை வழங்குவதற்கான ஆவிகள் என்று குறிப்பிடப்படுகிறது. 

இந்த வழிபாட்டு சடங்குகளின் போது சாமியாடிகள் அல்லது பூசாரிகள் மிகவும் விரிவான வண்ண உடைகளால் அலங்காரம் செய்திருப்பர். மேலும் தலையின் அணியும் ஆண் பன்றித் தலை உலோக முகமூடி பிரபலமானவை ஆகும் இவை இந்த புனிதக் காட்டுப் பன்றியின் ஆவிகளின் பிரதிநிதிகளாக பஞ்சூர்லி நடனம் ஆடுபவர்கள் கிராம மக்களால் வணங்கப்படுகின்றனர்.

இதனையும் காண்க
--------------

* பூத கோலா
* யக்சகானம்
* தெய்யம்

மேற்கோள்கள்
-----------

1. ↑  Pansurli Story

வெளி இணைப்புகள்
---------------

* Panjurli
* PANJURLI
* Bhoota Kola Culture and History – காணொளி
* Story of Tulunada Panjurli - காணொளி
**பொத்தியார்** சங்ககாலப் புலவர். இவரது ஐந்து பாடல்கள் சங்கநூல் தொகுப்பில் இடம்பெற்றுள்ளன. அவை: புறநானூறு 217, 220, 221, 222, 223 ஆகியவை.

பாடல் சொல்லும் செய்தி
---------------------

### மருட்கை உடைத்து

கோப்பெருஞ்சோழன் வடக்கிருந்தானைக் கண்டு பாடியது.
இவன் துணிவு வியப்பைத் தருகிறது. அதனினும் வியப்பு, பாண்டிநாட்டிலிருக்கும் தன் நண்பன் வந்து தன்னுடன் வடக்கிருப்பான் என்று இவன் சொன்னபடி பிசிராந்தையார் வந்து இவனுடன் வடக்கிருப்பது. புறநானூறு 217
### வெளில் பாழ்நிலை

* தேர்வண் கிள்ளி = கோப்பெருஞ்சோழன்

வடக்கிருந்தானைப் பார்த்துவிட்டு மீண்டுவந்து உறையூரைப் பார்க்கும் புலவர் சொல்கிறார்.
பல ஆண்டுகள் தனக்குப் பெருஞ்சோறு அளித்துப் பேணிய களிறு மாண்டதால் வெற்றிடமாகக் கிடக்கும் வெளில் போல எனக்கு உறையூர் காணப்படுகிறது. யானையை இழந்த பாகன் போல நான் கலங்குகிறேன். - புறநானூறு 220
### நடுகல் ஆயினன்

பாடுநர்க்கும், ஆடுநர்க்கும் அளித்தவன். அறவோராலும், திறவோராலும் புகழப்பட்டவன். மகளிர்க்கு நிழல். மைந்தர்க்கு மைந்து(வலிமை). இப்படிப்பட்டவன் நடுகல் ஆயினான். அரந்தையில் தள்ளாடும் உலகமே வருக! புலவர்களின் இசைமலர்களைச் சூடிக்கொண்டு நடுகல் ஆகிவிட்டதைக் காணுங்கள்! - புறநானூறு 221
### புதல்வன் பிறந்தபின் வா

அன்பிலாள! நீ வடக்கிருக்கிருக்கிறாய். என்னை மட்டும் "உன் புதல்வன் பிறந்தபின் வா" என்கிறாய். நான் என்ன செய்வேன்! - இவ்வாறு சொல்லிப் புலவர் கதறுகிறார். - புறநானூறு 222
### கல்லாகியும் இடம் கொடுத்தான்

கோப்பெருஞ்சோழன் வடக்கிருந்தபோது அவனது நண்பர் பொத்தியாரும் வடக்கிருக்க அமர்ந்தார். கோப்பெருஞ்சோழன் ஒப்பவில்லை. "புதல்வன் பிறந்தபின் வா" என்று சொல்லிப் பொத்தியாரை அனுப்பிவிட்டார். இல்லம் திரும்பிய புலவர் பொத்தியார் தனக்குப் புதல்வன் பிறந்தபின் கோப்பெருஞ்சோழனின் நடுகல்லிடம் வந்தார். அங்குப் பொத்தியாருக்கென்று ஓரிடம் ஒதுக்கப்பட்டது கண்டு வியந்து 'கல்லாகியும் காப்பவன்' என்று பாராட்டிவிட்டு, அங்கு அமர்ந்து அவனைப் போலவே வடக்கிருந்து உயிர் நீத்தார். - புறநானூறு 223
### பொத்தி ஆண்ட பெருஞ்சோழன்

பொத்தியார் சொன்னபடியெல்லாம் கோப்பெருஞ்சோழன் நடந்துகொண்டான். கோப்பெருஞ்சோழன் சொன்னபடியெல்லாம் பொத்தியார் நடந்துகொண்டார். இந்தக் கோப்பெருஞ்சோழனை இளஞ்சேரல் இரும்பொறை போரில் வென்றான். பதிற்றுப்பத்து நூலைத் தொகுத்தவர் பாடிச் சேர்த்த பதிற்றுப்பத்து பதிகம் 9
**வானம்பாடி** என்பது இந்திய ஒன்றியம், தமிழ்நாட்டின், கோயமுத்தூரில் 1970 ஆம் ஆண்டுகளில் வெளியான ஒரு கவிதைச் சிற்றிதழ் ஆகும். இது *பூமியின் பிரளயங்களாய், காலத்தின் வசந்தங்களாய், யுகத்தின் சுவடுகளாய், நிறங்களில் சிவப்பாய், மண்ணை வலம்வரும் பறவைகளாய், மானுடம் பாடிவரும் வானம்பாடிகளின், விலையிலாக் கவிமடல்* என்ற முழக்கத்துடன் வெளிவந்தது.

வரலாறு
------

1970இல் கோயம்புத்தூரில் சோஷலிஸ்ட்டுகளாகவும் சற்று காங்கிரசு ஆதரவு மனோபாவம் கொண்டவர்களாகவும் இருந்த தமிழ்க்கவிஞர்கள் ஒன்றுகூடி வானம்பாடி இயக்கத்தைத் தோற்றுவித்தனர். புவியரசு, கங்கைகொண்டான், சிற்பி, தமிழ்நாடன், அக்கினிப்புத்திரன், சக்திக்கனல், இரவீந்திரன், ஞானி, பா.செயப்பிரகாசம், பிரபஞ்சன், பாலா, கோ. இராஜாராம், மீரா, மு. மேத்தா, அப்துல் ரகுமான், ஈரோடு தமிழன்பன் முதலானோர் வானம்பாடி இதழில் எழுதிச் சிறப்புற்றனர். இவர்களின் வருகைக்குப்பின் புதுக்கவிதை சமுதாயத்தின் கவனத்தை ஈர்த்தது.

வானம்பாடி' கவிமடல், விகடன் அளவில், தனி அட்டை இன்றி, நல்ல தாளில், எளிமையான வசீகரத்துடன் அச்சாகி வந்தது. அதன் முதல் இதழில் கூடுகள் திறக்கின்றன என்ற மூன்று பக்கத் தலையங்கம், மகாகவி பாரதிக்கு அஞ்சலி செலுத்தியது.

வானம்பாடியானது புவியரசின் மருமகனின் அச்சகமான மலர்விழி அச்சங்க்கதில் அச்சடிக்கப்பட்டு புவியரசின் வீட்டு முகவரியில் இருந்து வெளியானது. அதில் வந்த கவிதைகள் எல்லாமே அன்றைய திமுக அரசையும் நிலைப்பாடுகளையும் எதிர்த்து எழுதப்பட்டவையாக இருந்தன. இதழானது 32 பக்கங்களில் இருந்து 60 பக்கங்கள் வரை கொண்டதாக, 300 பிரதிகள்வரை வெளியிடப்பட்டு இலவசமாக அளிக்கப்பட்டது.

  

கால ஒட்டத்தில் 'வானம்பாடி' காலம் தவறி எவ்வெப்போதாவது வரலாயிற்று. வானம்பாடிக் கவிஞர்கள் தங்கள் கவிதைகளைத் தொகுப்புகளாக வெளியிடுவதில் ஆர்வம் கொண்டார்கள். 'வானம்பாடி’ கவிதை இதழை 'சிற்பி' பொள்ளாச்சியிலிருந்து பிரசுரிக்க முற்பட்டார். மலையாளம், தெலுங்கு மற்றும் பிற மொழிக் கவிதைகள் அதில் தமிழாக்கமாக வெளியிடப் பெற்றன. சில இதழ்களே வெளிவந்தன.

1981 ஜனவரியில் 'உலகத் தமிழ் மாநாட்டுச் சிறப்பிதழ்' என்று 'வானம்பாடி' உருவாயிற்று. கவிதை சம்பந்தமான நல்ல கட்டுரைகளும் பல கவிதைகளும் இதில் வெளியாயின. குறிப்பிடத்தகுந்த இந்த சிறப்பிதழ் தயாரிப்புக்குப் பிறகு 'வானம்பாடி' இதழ் எதுவும் வரவில்லை. இது வானம்பாடியின் 20-வது மடல் என்று கணக்கிடப்பட்டிருந்தது.

மேற்கோள்கள்
-----------

1. ↑  "வானம்பாடி - ஒரு பார்வை!". நக்கீரன். 25-04-2017 அன்று பார்க்கப்பட்டது. Check date values in: `|accessdate=` (உதவி)
[*தொடர்பிழந்த இணைப்பு*]
2. ↑  ஷங்கர்ராமசுப்ரமணியன் (21 சூலை 2018). "ஸ்தயேவ்ஸ்கி கொடுத்த ஞானம்!- கவிஞர் புவியரசு பேட்டி". *செவ்வி*. இந்து தமிழ். 27 சூலை 2018 அன்று பார்க்கப்பட்டது.
3. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 109–115. 13 நவம்பர் 2021 அன்று பார்க்கப்பட்டது.
6. Bxf7+ எனும் நகர்த்தலில் மந்திரி தியாகம் செய்யப்படுகிறது.

சதுரங்கத்தில், **தியாகம்** (*sacrifice*) என்பது ஒரு சதுரங்கக் காயை எதிராளிக்கு விட்டுக்கொடுக்கும் நகர்த்தலாகும். இத்தியாகம் நிலையில் மேலோங்கல் அல்லது புது வியூகம் அமைத்தல் என்பவற்றைக் கருத்திற்கொண்டு செய்யப்படுகிறது. தியாகம் என்பது சிலவேளை வலுக்கூடிய காயை எதிராளியின் வலுக்குறைந்த காயுடன் பரிமாறிக்கொள்வதையும் குறிக்கும். இராசா தவிர்ந்த ஏனைய எந்தக் காயும் தியாகம் செய்யப்படலாம். தியாகங்கள், சிலவேளைகளில் எதிராளியை நிலை குலையச்செய்யவும் அல்லது அவரது நேரத்தை இழக்கச் செய்யவும் பயன்படுகிறது. இராணி அல்லது தொடராக காய்கள் தியாகம் செய்யப்பைடுதலானது எதிரியை வியப்புக்குள்ளாக்குவதுடன் அதன் பின் விளைவுகள் தொடர்பான ஆழ்ந்த சிந்தனைகளையும் உண்டாக்கும்.

மேற்கோள்கள்
-----------

1. ↑  Horowitz, Al (December 28, 1967). "Chess:; A 23-Move Bind Winds Up With Brilliant Queen Sacrifice". *த நியூயார்க் டைம்ஸ்*. த நியூயார்க் டைம்ஸ். 2011-03-07 அன்று பார்க்கப்பட்டது.

### உசாத்துணைகள்

* Andrew Soltis. *The Art of Defense in Chess*. McKay Chess Library, 1975. ISBN 0-679-14108-1.
* Leonid Shamkovich. *The Modern Chess Sacrifice*. Tartan Books, 1978. ISBN 0-679-14103-0.
* Israel Gelfer. *Positional Chess Handbook*. B. T. Batsford Ltd. 1991. ISBN 0-7134-6395-3.
**.br** பிரேசிலின் அதியுயர் ஆள்கள இணைய நாட்டுக் குறியீடு (ccTLD) ஆகும். 2005 வரை இதனை *பிரேசிலிய இணைய வழிநடத்துக் குழு* (Comitê Gestor da Internet no Brasil) மேலாண்மை செய்து வந்துள்ளது. 2005இலிருந்து இதன் மேலாண்மையை *பிரேசிலிய பிணையத் தகவல் மையம்* (Núcleo de Informação e Coordenação do Ponto br) செய்து வருகின்றது. எந்தவொரு பதிவிற்கும் உள்ளூர் தொடர்பு தேவையான ஒன்று. போர்த்துக்கேய எழுத்துருக்களுடன் கூடிய ஆள்களப் பெயர்களும் ஏற்றுக் கொள்ளப்படுகின்றன. 

பல்கலைக்கழகங்களைத் தவிர்த்து, இரண்டாம்நிலை ஆள்களப் பெயர் நிலைநிறுத்தப்பட்டுள்ளது; ஒவ்வொரு பகுப்பினைப் பொறுத்து கொடுக்கப்பட்டுள்ள பட்டியலிலிருந்து தெரிந்தெடுத்துக் கொள்ளலாம். காட்டாக, site.art.br என்பது கலை (இசை, நாட்டுப்பாடல் *போன்ற*) பகுப்பிலும் site.org.br என்பது அரசு சார்பற்ற அமைப்பு பகுப்பிலும் வழங்கப்படுகின்றன. கல்வி நிறுவனங்கள் .edu.br என்ற இரண்டாம்நிலைப் பெயரைப் பயன்படுத்தலாம்; இருப்பினும், பெரும்பான்மையான பொதுத்துறை பல்கலைக்கழகங்கள் உட்பட, .com.br என்றும் .br என்றும் பயன்படுத்துகின்றன. ஏப்ரல் 2010 நிலவரப்படி பெரும்பான்மையான, பதிவானவற்றில் 90%க்கும் கூடுதலானவை, பகுப்புகளைக் கண்டுகொள்ளாது .com.br என்ற ஆள்களப் பெயரையே பயன்படுத்துகின்றன. .jus.br (நீதித்துறை), மற்றும் .b.br (வங்கிகள்) ஆள்களப் பெயர்களின் பயன்பாடு *களப் பெயர் முறைமை பாதுகாப்பு நீட்சி*களால் (DNSSEC) கட்டாயமாக்கப்பட்டுள்ளன.

மேற்சான்றுகள்
-------------

1. ↑  As of February 18, 2010, Google showed 530.000.000 pages for site: .br, 95.100.000 for site: .pt (போர்த்துகல்) and 553.000 for site: .ao (அங்கோலா). Portuguese pages in the .com domain were 283.000.000.
***காட் ஆஃப் வார்*** (***God of War*** ) ஒரு மூன்றாம் நபர் சாகச கானொளி விளையாட்டு ஆகும்.இந்த விளையாட்டினை சான்டா மோனிகா ஸ்டுடியோ நிறுவனம் மேம்படுத்தியது மற்றும் சோனி கம்ப்யூட்டர் என்டர்டைன்மென்ட் நிறுவனம் வெளியீட்டது.பிளேஸ்டேஷன் 2 (பிஎஸ் 2) முனையத்திற்காக மார்ச் 22, 2005 அன்று முதன்முதலில் வெளியிடப்பட்டது , இது அதே பெயரில் வெளியான தொடர்களின் முதல் பதிபு ஆகும். கிரேக்க புராணங்களில் உள்ள பழிதீர்க்கும் கதையினை அடிப்படையாகக் கொண்டது.ஒலிம்பியன் கடவுள்களுக்கு சேவை செய்யும் ஸ்பார்டன் வீரரான கதாநாயகன் க்ராடோஸை இந்த விளையாட்டினை விளையாடும் வீரர் கட்டுப்படுத்தும் வகையில் இது அமைக்கப்பட்டுள்ளது. கிராடோசினைக் எராஸ் குழப்பமுறச் செய்து அவரின் மனைவிமற்றும் குழந்தைகளைக் கொலை செய்கிறார் அவரைப் பழி வாங்குவதற்காக பண்டோராவின் பெட்டி என்பதனைத் தேடிச் செல்கிறார்.

*காட் ஆஃப் வார்* 4.6 மில்லியன் பிரதிகளுக்கும் அதிகமாக விற்பனை ஆனது. உலகளவில் இது எல்லா நேரத்திலும் அதிக பிரதிகள் விற்பனை ஆன பதினொன்றாவது சிறந்த பிளேஸ்டேஷன் 2 விளையாட்டாக அமைந்தது. இந்த இயங்குதளங்களின் சிறந்த அதிரடி-சாகச விளையாட்டுகளில் ஒன்றாக கருதப்படும் இது ஆண்டின் சிறந்த விளையாட்டுக்கான ப விருதுகளை வென்றது. 2009 ஆம் ஆண்டில், பொழுதுபோக்கு வலைத்தளமான ஐஜிஎன் *காட் ஆஃப் வார்* என எல்லா நேரத்திலும் ஏழாவது சிறந்த பிளேஸ்டேஷன் 2 விளையாட்டு என்று பெயரிட்டது. இது அதன் வரைகலை, ஒலி, கதை மற்றும் விளையாட்டு ஆகியவற்ற்ற்காக மிகவும் பாராட்டப்பட்டது மற்றும் இதுவரை உருவாக்கப்பட்ட மிகச்சிறந்த கானொளி விளையாட்டுக்களில் ஒன்றாகப் பாராட்டப்பட்டது.இந்த விளையாட்டின் வெற்றி மேலும் ஏழு பதிப்புகளை மற்ற ஊடகங்களில் வெளியிடுவதற்கும் வழிவகுத்தது. இந்த விளையாட்டு மற்றும் அதன் முதல் தொடர்ச்சி, *காட் ஆஃப் வார்*, நவம்பர் 2009 இல் *காட் ஆஃப் வார்* கலக்‌ஷன் ஒரு பகுதியாக மறுவடிவமைக்கப்பட்டு வெளியிடப்பட்டது, மேலும் 2012 ஆம் ஆண்டில், மறுசீரமைக்கப்பட்ட பதிப்பு *காட் ஆஃப் வார் சாகாவின்* ஒரு பகுதியாக மீண்டும் வெளியிடப்பட்டது. பிளேஸ்டேஷன் 3 (பிஎஸ் 3).இந்த விளையாட்டினைத் தழுவிஎடுக்கப்படும் ஒரு திரைப்படத்திற்கான வேலைகள் 2005 ஆம் ஆண்டிலிருந்துசெஆரம்பிக்கப்ட்டன.

விளையாட்டு
----------

காட் ஆஃப் வார் (***God of War*** ) ஒரு மூன்றாம் நபர் சாகச கானொளி விளையாட்டு ஆகும். மெய்நிகர் ஒளிப்படக் கருவி அமைப்பு மூலமாக இதனைக் கானும்வகையில் விளையாட்டானது அமைக்கப்பட்டிருக்கும். இந்த விளையாட்டினை விளையாடுபவர்கள் கதையின் நாயகனான கிராடோஸ் என்பவரினைக் கட்டுப்படுத்தலாம் மேலும் புதிர் விளையாட்டு மற்றும் போர்களில் கிரேக்கம் புராண இறவாத வீரர்கள், உள்ளிட்ட பகைவர்களை , மெதூசா மற்றும் கோர்கன், சைக்ளோப்ஸின், ராய்த்ஸ , செண்ட்டார்கள், மற்றும் எதிரிகள்- ஹைட்ரா மற்றும் பண்டோராவின் கார்டியன் என்று அழைக்கப்படும் ஒரு மாபெரும் மினோட்டோர் போன்றவற்றில் கிராடோசின் செயல்களைக் கட்டுப்படுத்தலாம். விளையாடும் போது அந்த வீரர் சுவர்கள் மற்றும் ஏணிகளை ஏற வேண்டும், இடைவெளிகளில் குதிக்க வேண்டும், கயிறுகளில் ஊசலாடலாம், மேலும் விளையாட்டின் பிரிவுகளைத் தொடர விட்டங்களின் குறுக்கே சமப்படுத்த வேண்டும். சில புதிர்கள் பெட்டியை நகர்த்துவது போன்று எளிதானதாக இருக்கும். ஆனால் மற்றவை மிகவும் சிக்கலானவை, அதாவது விளையாட்டின் வெவ்வேறு பகுதிகளில் பல உருப்படிகளைக் கண்டுபிடிப்பது அடுத்த பகுதிக்குச் செல்வற்கான ஒரு கதவைத் திறக்க வேண்டும்.

சான்றுகள்
---------

1. 1 2  SCE Santa Monica Studio, ed. (2005)
**வானப்பட்டரை மாரியம்மன் கோயில்** என்பது திருச்சிராப்பள்ளி மலைக்கோட்டை மாணிக்க விநாயகரின் தெப்பக்குளத்தின் கரையில் அமைந்திருக்கும் மாரியம்மன் கோயிலாகும்.  இந்தக் கோயிலின் அருகே சப்பாணி கருப்பசாமி எனும் நாட்டார் தெய்வத்திற்கும் தனி சந்நிதி அமைக்கப்பட்டுள்ளது. இக்கோயிலின் மூலவர் பஞ்சமுக விநாயகர். கருவறை முன்மண்டபத்தில் மாரியம்மன் சிலையும், வலது புறத்தில் பெரிய விநாயகர் சிலை மற்றும் ஆவுடையார் இல்லாத லிங்க பாணம் அதற்கு முன்பு நந்தி சிலையும் காணப்படுகிறது. கருவறை முன் மண்டபத்தின் இடது புறத்தில் மற்றொரு மாரியம்மன் சிலை காணப்படுகிறது. 

பஞ்சமுக விநாயகர், மாரியம்மன் மற்றும் சப்பாணி கருப்பசாமிக்கு தனி உற்சவர் சிலைகள் வடிக்கப்பட்டு உள்ளன. கோயிலின் மண்டபத்தில் இறை வாகனங்கள் பாதுகாக்கப்படுகின்றன. கோயிலின் சுவர் முழுவதும் பக்தர்கள் காணிக்கையாகச் செலுத்திய இறைச் சித்திரங்கள் வைக்கப்பட்டுள்ளன. விஷ்ணு துர்க்கை, விநாயகர், பஞ்சமுக விநாயகர், ஆதிலட்சுமி முதலான அஷ்ட லட்சுமிகள், கையில் முருகனை ஏந்தியபடி அம்பிகை, சிவபெருமானின் லிங்க ரூபம் போன்ற ஓவியங்கள் உள்ளன.

ஆதாரங்கள்
---------

1. ↑  வானப்பட்டரை மாரியம்மன் கோயிலில் அக்கி நட்சத்திரப் பூர்த்தி விழா 25 மே 2015 தினமலர்

வெளி இணைப்புகள்
---------------

* வானப்பட்டரை மாரியம்மன் கோயில் விக்கிமேப்பீடியா
**அக்கறைகளைப் பிரித்தாய்தல்** என்பது ஒரு கணினியியல் கருத்துரு ஆகும். ஒரு நிரல் கூறுகளின் செயற்பாடுகள் இயன்றவரை ஒன்றோடு ஒன்று படியாமல், அல்லது இடையூறு விளைக்காத வண்ணம் பிரித்தாயதல் ஆகும்.

ஒரு நிரலை தனித் தனித் அக்கறைகளைகால பிரிப்பதன் மூலம், செயற்பாட்டை எளிமைப்படுத்தி, ஒழுங்குபடுத்தி, கூடிய கவனம் தந்து அந்தக் கூற்றை நிறைவேற்றலாம். மட்டுக் கட்டுமானம், உறைபொதியாக்கம் போன்று உத்திகள் அக்கறைகளைப் பிரித்தாய்தலை நிறைவேற்ற வழிமுறைகள் ஆகும்.

Origin
------

The term *separation of concerns* was probably coined by Edsger W. Dijkstra in his 1974 paper "On the role of scientific thought".

> 
> Let me try to explain to you, what to my taste is characteristic for all intelligent thinking. It is, that one is willing to study in depth an aspect of one's subject matter in isolation for the sake of its own consistency, all the time knowing that one is occupying oneself only with one of the aspects. We know that a program must be correct and we can study it from that viewpoint only; we also know that it should be efficient and we can study its efficiency on another day, so to speak. In another mood we may ask ourselves whether, and if so: why, the program is desirable. But nothing is gained --on the contrary!-- by tackling these various aspects simultaneously. It is what I sometimes have called **"the separation of concerns"**, which, even if not perfectly possible, is yet the only available technique for effective ordering of one's thoughts, that I know of. This is what I mean by "focusing one's attention upon some aspect": it does not mean ignoring the other aspects, it is just doing justice to the fact that from this aspect's point of view, the other is irrelevant. It is being one- and multiple-track minded simultaneously.
> 
> 
>

இவற்றையும் பாக்க
----------------

* குறுக்க வெட்டும் அக்கறைகள்

மேற்கோள்கள்
-----------

1. ↑  Dijkstra, Edsger W. (1982), "On the role of scientific thought", in Dijkstra, Edsger W. (ed.), *Selected writings on Computing: A Personal Perspective*, New York, NY, USA: Springer-Verlag New York, Inc. pp. 60–66, ISBN 0-387-90652-5
***காட் ஃபாதர்*** (*God Father*) என்பது ஜெகன் ராஜ்ஷேகர் என்பவர் இயக்கத்தில் 2020 ஆம் ஆண்டு வெளிவந்த தமிழ் அதிரடி பரபரப்பூட்டும் திரைப்படமாகும். இதை ராஜ்குமார், அஜித் வாசுதேவ் ஆகிய இருவரும் இணைந்து தயாரித்திருந்தன்ர். நட்டி, லால், அனன்யா ஆகியோர் முன்னணி வேடத்தில் நடித்திருந்தனர். இப்படத்திற்கு நவீன் ரவீந்திரன் என்பவர் இசையமைத்துள்ளார்.

நடிகர்கள்
---------

* அதியமானாக நட்டி
* மருது சிங்கமாக லால்
* மித்ராவாக அனன்யா
* அர்ஜுனாக அஸ்வந்த் அசோக்குமார்
* காவல் ஆய்வாளராக ஜி. மாரிமுத்து
* ஆதியமானின் அண்டை வீட்டாராக ஆர். எஸ். சிவாஜி

தயாரிப்பு
---------

இந்த படத்தின் மூலம் ஒரு இடைவெளிக்குப் பிறகு நடிகை அனன்யா தமிழ் சினிமாவுக்கு திரும்பினார். இந்தப் படத்தின் முன்னோட்டத்தை 2020 ஜனவரி 6 ஆம் தேதி நடிகர் சந்தானமும் கார்த்திக் சுப்புராஜும் வெளியிட்டனர்.

வெளியீடு
--------

படம் 21 பிப்ரவரி 2020 அன்று வெளியிடப்பட்டது.

### விமர்சன பதில்

டெக்கான் குரோனிகல், தி டைம்ஸ் ஆஃப் இந்தியா ஆகிய இரண்டு பத்திரிக்கைகளும் ஐந்து நட்சத்திரங்களில் இரண்டரையை கொடுத்தன. நடிகர்களின் நடிப்பைப் பாராட்டிய டெக்கான் குரோனிகல், திரைக்கதையை விமர்சித்தது. இதேபோல், டைம்ஸ் ஆப் இந்தியாவும் கணிக்கக்கூடிய திரைக்கதையாக இருந்ததென விமர்சித்தது.

மேற்கோள்கள்
-----------

1. ↑  "'God Father' trailer: Natraj Subramaniam promises an entertaining ride - Times of India". *The Times of India*.
2. ↑  Subramanian, Anupama (February 22, 2020). "Review: Godfather is enjoyable in parts". *Deccan Chronicle*.
3. ↑  "God Father Movie Review: The tension inherent in the plot helps the film coast through". *The Times of India*.

வெளி இணைப்புகள்
---------------

* இணையதள திரைப்பட தரவுத்தளத்தில் *காட் பாதர் (2020 திரைப்படம்)*
**இலாகூர் புறா** (*Lahore pigeon*) ஆடம்பரப் புறாவின் ஒரு வகையாகும். இவை உடல் அளவிற்காகவும், அமைதியான குணத்திற்காகவும் அறியப்படுகின்றன. இவை அனைத்தும் மாடப்புறாவிலிருந்து உருவானவையாகும்.

தோற்றம்
-------

பல ஆண்டுகளாக இவை பாகிஸ்தானின் இலாகூர் பகுதியில் வளர்க்கப்பட்டு வருகின்றன. இவை கி.பி. 1880 களில் ஜெர்மானியர்களால் இறக்குமதி செய்யப்பட்டு கி.பி. 1960 களில் பிரபலமாயின. ஈரான், பெர்சியா முன்னர் இறைச்சிக்காகவும் தற்போது இதன் தோற்றப் பொழிவிற்காகவும் வளர்க்கப்படுகிறது.

உடலமைப்பு
---------

இவற்றின் உயரம் சுமாராக 10.5 அங்குலமும், நீளம் சுமார் 11.5 அங்குலமும் இருக்கும். இவற்றின் தோள்பட்டை அகலம் சுமார் 5.5 அங்குலமாகும்.

மேற்கோள்கள்
-----------

1. ↑  Levi, Wendell (1977). *The Pigeon*. Sumter, S.C.: Levi Publishing Co, Inc. பன்னாட்டுத் தரப்புத்தக எண்:0-85390-013-2.

வெளி இணைப்புகள்
---------------

விக்கிமீடியா பொதுவகத்தில்,  
 ***இலாகூர் புறா***   
என்பதின் ஊடகங்கள் உள்ளன. 

* Arizona Pigeon Club: Detailed description of show qualities
* Lahore Club பரணிடப்பட்டது 2017-06-30 at the வந்தவழி இயந்திரம்
**ஹேரல்ட் & குமார் கோ டு வைட் காசில்** (Harold & Kumar Go to White Castle) 2004ஆம் ஆண்டு வெளிவந்த ஆங்கில நகைச்சுவைத் திரைப்படமாகும். டானி லைனர் இயக்கத்தில் வெளிவந்த இத்திரைப்படத்தில் ஜான் சோ, கால் பென், பாலா கார்செஸ் மற்றும் பலரும் நடித்துள்ளனர். ஆசிய-அமெரிக்க நடிகர்கள் பிரதான நடிகராக இருந்த ஆங்கிலத் திரைப்படங்களில் இத்திரைப்படம் ஒன்றாகும். இதன் பிந்தைய படம், ஹேரல்ட் & குமார் எஸ்கேப் ஃப்ரம் குவாண்டானமோ பே, ஏப்ரல் 2008ல் வெளிவருகிறது.

வகை
---

நகைச்சுவைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

ஹேரல்ட் (ஜான் சோ), ஒரு கொரிய-அமெரிக்க வங்கியாளர், மற்றும் குமார் (கால் பென்), ஒரு இந்திய-அமெரிக்க கல்லூரி மாணவர், இரு தோழர்களும் ஒரு அறையில் சேர்ந்து வாழ்துகிறார். ஒரு நாள் இருவரும் சேர்ந்து கஞ்சத்தை பிடித்து வெறிகொள்ளி "வைட் காசில்" என்ற "fast food" உணவகத்தின் சாப்பாட்டை ஆசைப்பட்டு இந்த உணவகத்தைத் தேடிப் போகிறார். தேடும்பொழுது இருவரும் பல தொந்தரைகளை அனுபவித்து கடைசியில் "வைட் காசில்" உணவகத்தை கண்டுபிடித்து இருவரும் 50 ஹாம்பர்கர்களை சாப்பிடுகிறார்கள்.

வெளியிணைப்புகள்
---------------

* சர்வதேச திரைப்பட தரவுத் தளத்தில்
**காடோவிகோவைட்டு** *(Godovikovite)* என்பது (NH4)Al(SO4)2. என்ற மூலக்கூற்று வாய்ப்பாட்டால் விவரிக்கப்படும் ஓர் அரிய சல்பேட்டுக் கனிமம் ஆகும். கனிமத்தின் இயைபில் அலுமினியத்திற்குப் பதிலாக இரும்பும் ஒரு பகுதியாக இங்கு பதிலீடு செய்யப்பட்டிருக்கலாம். காடோவிகோவைட்டை நீரேற்ற வினைக்கு உட்படுத்துவதால் அமோனியம் படிகாரமும் திகெர்மிகைட்டும் உருவாகின்றன. பாறை இழையமைப்போடு நுண்துளைகளுடன் பொதுவாக வெண்மை நிறப் பொதிகளாக இக்கனிமம் உருவாகிறது. தனி படிகங்கள் மிகச்சிறிய அறுகோண தகடுகளாக காணப்படுகின்றன. நிலத்துக்கு அடியில் கனன்றுகொண்டு கொண்டிருக்கும் நிலக்கரி சுரங்கங்களின் சூழலில் குவியல்களாக காடோவிகோவைட்டு காணப்படுகிறது. அங்கு காணப்படும் சல்பேட்டு கனிம மேலோட்டில் மில்லோசெடிகைட்டுடன் ஒன்றாகச்சேர்ந்து இதுவும் காணப்படுகிறது .

உருசியாவில் உள்ள தெற்கு யூரல் மலை மண்டலத்தில் அமைந்திருக்கும் செலியாபின்சுக் மாகாண செலியாபின்சுக் நிலக்கரி வடிநிலத்தில் முதன்முதலாக 1988 ஆம் ஆண்டு காடோவிகோவைட்டு கண்டறியப்பட்டது. 1927 முதல் 1995 வரையிலான காலகட்டத்தைச் சேர்ந்த உருசிய கனிமவியலாலர் அலெக்சான்டரோவிச்சு காடோவிக்கோவ் நினைவாக கனிமத்திற்கு காடோவிகோவைட்டு என்ற பெயர் சூட்டப்பட்டது .

மேற்கோள்கள்
-----------

1. ↑  Chesnokov B. V. and Shcherbakova E. P. 1991: Mineralogiya gorelykh otvalov Chelyabinskogo ugolnogo basseina - opyt mineralogii tekhnogenesa. Nauka, Moscow
2. ↑  Jambor J. L. and Grew E. S. 1990: New mineral names. American Mineralogist, 76, pp. 240-246
3. ↑  Godovikovite on Mindat.org

* Webmineral
சேந்தங்கண்ணனார் சங்ககாலப் புலவர். அகநானூறு 350, நற்றிணை 54 ஆகிய இரண்டு பாடல்களைப் பாடியவர் இவர்.

புலவர் பெயர் விளக்கம்
---------------------

சேந்தங்கண்ணனார், செங்கண்ணனார், செங்கணான் சேந்தன் என்னும் பெயர்கள் சிவபெருமானைக் குறிப்பவை. இவை இப்படி இருக்க, இவர் **"சேந்தனை சென்மோ"** என்னும் தொடரைத் **தங்கியிருந்துவிட்டுச் செல்க** என்னும் பொருளில் கையாண்டுள்ளார். இக்காலத்தில் நண்பனைச் **சேத்தாளி** என்று குறிப்பிடுகிறோம். இவற்றிலிருந்து சேந்தன் என்னும் சொல்லுக்கு **நண்பன்** எனப் பொருள் கொள்வதே சிறப்பு எனத் தெரியவருகிறது. மற்றும், சேந்தம் என்பது ஊரின் பெயர் என்பது இத்தொடரில் தெளிவாகத் தெரியவருகிறது. சேந்தமங்கலம் என்னும் ஊரும் உள்ளது. இப்புலவர் அந்தச் சேந்தமங்கலத்தைச் சேர்ந்தவர் என்பது பொருத்தமானது.

பாடல் சொல்லும் செய்திகள்
------------------------

கருங்கால் வெண்குருகு
வாப்பறை என்னும் வௌவால்
### குருகு விடு தூது

தூய சிறகுகளை உடைய குருகே! நீ என்னுடைய பறவை அல்லவா! சங்குப்பூச்சிகளை மேய்ந்தபின், உன் உறவுப் பறவைகளோடு சிறிது தங்கிவிட்டு, வௌவாலை மேயச் செல்கிறாய் என்பது புரிகிறது. நீ இல்லாவிட்டால் மாலைப்பொழுதே புலம்பும். பரவாயில்லை. உனக்கு **நொதுமல்** நெஞ்சம் வேண்டாம். அன்பு கொண்டு என் குறையைக் கேள். தழையாடைக்காகக் கொய்த ஞாழல் படர்ந்த கண்டல்மர வேலியைக் கடலலை தடவிக்கொடுத்து வளர்க்கும் துறையை உடையவன் என் கிழவன். வழியில் அவனிடம் சென்று என் குறையை எடுத்துச்சொல். (நற்றிணை 54)

### சேந்தனை சென்மோ

கழியில் பூத்துள்ள நெய்தல், காவி ஆகிய பூக்களைக் கடலலை மோதிவிட்டுச் செல்கிறது. துறையில் நண்டுகளின் நடமாட்டம் இல்லை. இப்படிக் கழியும் துறையும் பொலிவற்றுக் கிடக்கின்றன. காரணம் நீ **அத்திரி** பூட்டிய தேரில் அங்கு வரவில்லை. இவள் கண் மழை பொழிவதைக் காரணமாக வைத்துக்கொண்டு நீ அவ்விடத்தில் தங்கிவிட்டுச் செல்க. - இப்படித் தோழி தலைவனுக்குச் சொல்கிறாள். (அகம் 350)

#### மொழியியல்

பாடு ஆன்றன்று = பெருமை அகன்றுள்ளது.   

ஆன்றல் > அகலல்.   

ஆன்றன்று = ஆன்று+அன்+து (பகுதி, சாரியை, விகுதி)  

(அகம் 350)
**இலா பந்த்** (*Ila Pant*) (பிறப்பு 10 மார்ச் 1938) ஓர் இந்திய அரசியல்வாதி ஆவார். இவர், உத்தரப்பிரதேசத்தின் நைனித்தால் தொகுதியில் (இப்போது உத்தரகண்ட் பகுதியின் ஒரு பகுதி) பன்னிரெண்டாவது மக்களவையில் நாடாளுமன்ற உறுப்பினராக இருந்தார். இவர் முன்னாள் அமைச்சர் கே. சி. பந்த்தின் மனைவி..

தனிப்பட்ட வாழ்க்கை மற்றும் குடும்பம்
------------------------------------

மார்ச் 10, 1938இல் நைனிடாலில் (பின்னர் உத்தரப்பிரதேசத்தின் ஒரு பகுதி) இலா பந்த் பிறந்தார். இவர் ஷோபா மற்றும் கோவிந்த் பல்லப் பாண்டே ஆகியோரின் மகள். இவர் அலகாபாத் பல்கலைக்கழகத்தில் இளங்கலை பட்டம் பெற்றார். ஜூன் 20, 1957 அன்று, இவர் உத்தரகண்ட் பிராமண குடும்பத்தைச் சேர்ந்த அரசியல்வாதியான கிருஷ்ண சந்திர பந்த் என்பவரை மணந்தார். இவர்களுக்கு இரண்டு மகன்கள் உள்ளனர்.

அரசியல்
-------

இலா பந்தின் மாமனார் கோவிந்த் வல்லப் பந்த் ஒரு மூத்த இந்திய தேசிய காங்கிரஸ் தலைவராக இருந்தார். மேலும் இவரது கணவரும் அமைச்சராக இருந்தவர். இவர் 1998 இந்திய பொதுத் தேர்தலில் பாரதிய ஜனதா கட்சி வேட்பாளராக போட்டியிட்டு வெற்றிப் பெற்றார். நைனித்தால் தொகுதியில் 38.52% வாக்குகளைப் பெற்றார். 12 மே 2016 நடந்த தேர்தலில் முன்னாள் முதலமைச்சரும் காங்கிரஸ் தலைவருமான நாராயண் தத் திவாரியை 15,557 வாக்குகள் வித்தியாசத்தில் தோற்கடித்தார்.

1998-99 காலப்பகுதியில், இவர் வெளிவிவகாரக் குழுவின் உறுப்பினராகவும், வெளிவிவகார அமைச்சகத்தின் ஆலோசனைக் குழுவின் உறுப்பினராகவும் பணியாற்றினார்.

இவர், பந்த் நகர் பல்கலைக்கழகத்தின் ஆளுநர் குழுவிலும், புது தில்லி ஜி. வி. பந்த் நினைவு அமைப்பின் செயலாளராகவும் பணியாற்றியுள்ளார்.

வெளிப்புற இணைப்புகள்
--------------------

* Biographical Sketch - Member of Parliament 12th Lok Sabha
* Interview of K. C. Pant


1. ↑  "Electrion images: Ila Pant". India Today. 23 February 1998.
2. 1 2 3  "Biographical Sketch of the Member of the 12th Lok Sabha". India Press.. பார்த்த நாள்: 12 May 2016.
3. ↑  "Nainital Parliamentary Constituency". Election Commission of India.. பார்த்த நாள்: 12 May 2016.
4. ↑  Sandeep Rawat (14 October 2012). "Mala Raj Lakshmi Shah first woman MP from state". *The Tribune* (Chandigarh). .
அந்தமானின் ஹேவ்லாக் தீவின், நாகர் கடற்கரையில் கதிரவன் மறையும் காட்சி
அந்தமானின்,ஹேவ்லாக் தீவில் சுற்றுலா பயணிகளுடன் ஒரு யானைசவாரி 
**ஹேவ்லாக் தீவு** (அரசு ஏற்புப் பெற்ற பெயர்: **சுயராச்சியத் தீவு**) (Havelock Island, இந்தி: हैवलॉक द्वीप,பஞ்சாப்பி: ਹੈਵਾਲੌਕ ਦੀਪ, மலையாளம்: ഹെയ്വ്ലോക് ദ്വീപുകള്,  வங்காளி: হেৱলাক দ্ৱীপ), என்பது  அந்தமான் நிக்கோபார் தீவுகளைச் சேர்ந்த 113.93 கி.மீ2, பரப்புடைய ஒரு பெரிய தீவு ஆகும். இது பெரிய அந்தமான் தீவுச்சங்கிலியைச் சேர்ந்த ஒரு தீவு ஆகும். இத்தீவு  போர்ட்பிளேரில் இருந்து 57 கி.மீ வடகிழக்கில் உள்ளது. இத்தீவின் மக்கள் தொகை 2001 மக்கள் தொகை கணக்கெடுப்பின்படி 5,354 ஆகும்.

விளக்கம்
--------

இந்தியாவில் பணிபுரிந்த பிரித்தானிய ஜெனரலான ஹேவ்லாக் என்பவரின் நினைவாக ஹேவ்லாக் தீவு என இத்தீவுக்குப் பெயரிடப்பட்டது. இத்தீவின் தற்போதைய மக்களில் பெரும்பாலானவர்கள் இங்கு குடியேற்றப்பட்ட வங்கதேச அகதிகளாவர். இம்மக்கள்  1971 இந்திய பாக்கித்தான் போர்க்காலத்தில் அகதிகளாக வந்தவர்களாவர். இத்தீவில் ஐந்து கிராமங்கள் உள்ளன. அவை கோவிந்தா நகர். விஜய் நகர். ஷியாம் நகர், கிரிஷ்ணா நகர், இராதா நகர் ஆகும்.
இந்த பகுதி அந்தமான் நிக்கோபார் தீவு ஒன்றிய பகுதியின் ஆட்சிக்கு உட்பட்ட பகுதிகளில் ஒன்றாகும். இத்தீவில் சுற்றுலாதுறையை வளர்க்க முயற்சிகள் மேற்கொள்ளப்பட்டுவருகிறது. மேற்கு கடற்கரையில் கடற்கரை எண். 7 ஐ கொண்டுள்ள இந்த இராதா நகர் கடற்கரை ஹேவ்லாக் தீவின் புகழ்வாய்ந்த கடற்கரைகளில் ஒன்றாகும். இது ஆசியாவின் சிறந்த கடற்கரை என்று *டைம்* இதழ் 2004 ஆண்டு குறிப்பிட்டது. இத்தீவின் பிற குறிப்பிடத்தக்க கடற்கரைகள் வடகிழக்கில் உள்ள யானை கடற்கரை, மற்றும் விஜயநகரக் கடற்கரை, காலாபத்தர் கடற்கரை போன்றவை ஆகும்.

மேற்கோள்கள்
-----------

1. ↑  
[*தொடர்பிழந்த இணைப்பு*]
2. ↑  "காப்பகப்படுத்தப்பட்ட நகல்". 2009-01-23 அன்று மூலம் பரணிடப்பட்டது. 2016-04-24 அன்று பார்க்கப்பட்டது. Unknown parameter `|=` ignored (உதவி)
**புருசை கிராமம் பாலமுருகன் கோயில்** தமிழ்நாட்டில் காஞ்சிபுரம் மாவட்டம், புருசை கிராமம் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பாலமுருகன் சன்னதியும், நவகிரகம், வள்ளி, தெய்வானை, விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது. கார்த்திகை மாதம் தீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**புருசோத்தம் கணேஷ் மாவலங்கர்** (3 ஆகஸ்ட் 1928, அகமதாபாத் – 14 மார்ச் 2002, அகமதாபாத் ) ஒரு இந்திய அரசியல் விஞ்ஞானி, கல்வியாளர் மற்றும் இரண்டு முறை தொடர்ந்து சுயேட்சை நாடாளுமன்ற உறுப்பினராக இருந்தார்.

மாவலங்கர் மக்களவையின் முதல் சபாநாயகர் கணேஷ் வாசுதேவ் மாவலங்கரின் மகன் ஆவார். 1972 ஆம் ஆண்டில், குஜராத் மாநிலத்தில் உள்ள அகமதாபாத் தொகுதியில் இருந்து இடைத்தேர்தலில் 5வது மக்களவைக்கு தேர்ந்தெடுக்கப்பட்டார். 1977 ஆம் ஆண்டில், குஜராத்தில் உள்ள காந்திநகரில் இருந்து ஜனதா கட்சியின் சார்பில் போட்டியிட்டு ஆறாவது மக்களவைக்கு மீண்டும் தேர்ந்தெடுக்கப்பட்டார். 1980 தேர்தலில் காந்திநகர் தொகுதியில் தோல்வியடைந்தார். மாவலங்கர் 14 மார்ச் 2002  இறந்தார்.

ஹரோல்ட் லாஸ்கி நிறுவனம்
-----------------------

புருசோத்தம் கணேஷ் மாவலங்கர் (அண்ணா சாஹேப்) இங்கிலாந்தில் ஹரோல்ட் லாஸ்கியின் வழிகாட்டுதலின் கீழ் படித்தார் மற்றும் 1954 ஆம் ஆண்டில் அகமதாபாத்தில் ஹரோல்ட் லாஸ்கி அரசியல் அறிவியல் நிறுவனத்தை நிறுவினார்.

இந்த நிறுவனம் அரசியல் அறிவியலில் ஏராளமான பத்திரிகைகள் மற்றும் புத்தகங்களை வெளியிட்டது.

அவசரநிலைக்கு எதிரான போராட்டம்
-----------------------------

புருசோத்தம் மாவலங்கர் இந்திரா காந்தி தேசிய அவசரகால நிலையை விதித்தபோது சுயேச்சை நாடாளுமன்ற உறுப்பினராக இருந்தார். எதிர்கட்சி நாடாளுமன்ற உறுப்பினர்கள் சூலை 23 அன்று நாடாளுமன்ற அமர்வை புறக்கணித்தனர் அல்லது சிறையில் அடைக்கப்பட்டனர், மாவலங்கர் அவரது குடும்பத்தின் தகுதி நிலை காரணமாக கைது செய்யப்படவில்லை (அவரது தந்தை கணேஷ் வாசுதேவ் மவலங்கர் மக்களவையின் முதல் சபாநாயகர் ஆவார்). மாவலங்கர் நாடாளுமன்ற அமர்வில் கலந்து கொண்டு அவசரநிலைக்கு எதிர்ப்பு தெரிவித்தார்.

மேற்கோள்கள்
-----------

1. ↑  "Ex-MP Mavlankar Dead". *The Tribune*. 16 March 2002.. பார்த்த நாள்: 11 March 2011.
2. ↑  "List of publications by the Harold Laski Institute of Political Science, Ahmedabad". 2011-03-16 அன்று பார்க்கப்பட்டது.
3. ↑  "A'bad MP up in arms - The Times of India June 25, 2008".
**கீதம்** அப்பியாச கானத்தைச் சேர்ந்த உருப்படிகளில் மிகவும் எளிதானது. கீதங்கள் ஒரே காலத்தில் அமைந்திருக்கும். பல்லவி, அனுபல்லவி, சரணம் என்னும் அங்க வித்தியாசங்கள் கீதங்களில் இல்லை. சங்கதிகளும் கடினமான வக்ர பிரயோகங்களும் வராது சுலபமான நடையிலே அமைந்திருக்கும். கீதத்தில் அமைந்திருக்கும் பொருளற்ற அ, ஐ, ய, இய, திய்ய, வாஇய முதலிய சொற்கள் கீதாலங்கார சொற்கள் என்றும் மாத்ருகா பதங்கள் என்றும் சொல்லப்படும். சங்கீத அப்பியாச முறைகளில் அலங்காரத்திற்குப் பின்னர் கீதங்கள் கற்பிக்கப்படும். கீதங்கள் 2 வகைப்படும்.

1. **சஞ்சாரி கீதம்**.
2. **இலட்சண கீதம்**.

சஞ்சாரி கீதம்
-------------

சஞ்சாரி கீதமானது இராகத்தின் களையைத் தெளிவாக உணர்த்தும். இதன் சாகித்தியம் தெய்வத்துதியாகவும் பல புதுப்புதுக் கருத்துக்களை உணர்த்தும் சாகித்தியங்களைக் கொண்டு அமைந்திருக்கும். சில கீதங்கள் பெரியோரைப் புகழ்வதாக அமைந்திருக்கும். இதற்கு அங்க வித்தியாசங்கள் இல்லை. இதனைச் சாமானிய கீதம் என்றும், சாதாரண கீதம் என்றும், லஷிய கீதம் என்றும் அழைப்பர்.

* உ+ம்:

*கணாநாத* :மாயாமாளவகௌளை.

*வரவீணாம்* :மோகனம்.

* சஞ்சாரி கீதம் இயற்றியோர்: புரந்தரதாசர், இராமாத்யர்.

இலட்சண கீதம்
------------

இக்கீதம் தெய்யவத்அதாவது அதன் ஆரோகணம், அவரோகணம், அன்னிய ஸ்வரம், கான காலம் (பாடும் நேரம்), ரசம் போன்றவற்றைக் கொண்டிருக்கும். துதியாக இல்லாது எந்த இராகத்தில் இயற்றப்பட்டுள்ளதோ அவ்விராகத்தின் இலட்சணத்தை சாகித்தியத்தில் விளக்கியிருக்கும். இலட்சண கீதம்,

1. இராகாங்க ராக இலட்சண கீதம்
2. ஜன்னிய இராக இலட்சன கீதம்

என இரு வகைப்படும். ராகாங்க ராக இலட்சண கீதங்களில் அங்க வித்தியாசங்கள் உண்டு. அவையாவன:

1. சூத்திர காண்டம்
2. உபாங்க காண்டம்
3. பாஷாங்க கான்டம்.

இக்கீதங்களின் உதவியால் இராகங்களின் லட்சணத்தை அறியலாம்.

* உ+ம்:

*ஆரபிப்பண்ணின்* :ஆரபி.

*முகாரி ராகம்* :முகாரி.

* இலட்சண கீதம் இயற்றியோர்: வெங்கடமகி, கோவிந்த தீட்ஷிதர், பைடாலகுருமூர்த்தி சாஸ்திரிகள்.
**எக்சாபோரேன்** (*Hexaborane*) என்பது (B6H10) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எக்சாபோரேன்(12) என்ற சேர்மத்திலிருந்து பிரித்தறிவதற்காக, **எக்சாபோரேன்(10)** (*Hexaborane(10*)) என்ற பெயராலும் இச்சேர்ம்ம் அழைக்கப்படுகிறது. நிறமற்ற நீர்ம்மாகவும் காற்றில் நிலைப்புத்தன்மையற்றும் இச்சேர்மம் காணப்படுகிறது .

தயாரிப்பு
---------

பென்டாபோரேன்(11) சேர்மத்தை புரோமினேற்றம் செய்து பின்னர் புரோட்டான் நீக்கம் அல்லது புரோமைடு நீக்கம் செய்து [BrB5H7]− அயனி உருவாக்கப்படுகிறது. இந்த எதிர்மின் அயனித் தொகுதி டைபோரேனுடன் சேர்த்து ஒடுக்கப்பட்டு நடுநிலை வேதிப்பொருள் தயாரிக்கப்படுகிறது :

K[BrB5H7] + 1/2 B2H6 → KBr + B6H10.
பென்டாபோரேன்(11) சேர்மத்தை வெப்பச் சிதைவுக்கு உட்படுத்தியும் இதைத் தயாரிக்கலாம்.

வினைகள்
-------

B6H10 சேர்மத்தை புரோட்டான் நீக்கம் செய்து [B6H9]− அயனியையும் அல்லது B6H10 சேர்மத்தை புரோட்டானேற்றம் செய்து [B6H11]+.அயனியையும் பெறமுடியும் .

மேற்கோள்கள்
-----------

1. 1 2 3  Remmel, R. J.; Johnson, H. D.; Brice, V. T.; Shore, S. G.; Gaines, D. F. (1979). "Hexaborane(10)". *Inorganic Syntheses* **19**: 247. doi:10.1002/9780470132500.ch58. பன்னாட்டுத் தரப்புத்தக எண்:9780470132500.
**கீதம்ரெட்டி வினோத் ரெட்டி** (*Kethamreddy Vinod Reddy*) ( 17 சூலை, 1982) ஓர் இந்திய அரசியல்வாதியும் ஆந்திராவின் இந்திய இளைஞர் காங்கிரசின் முன்னாள் மாநில பொதுச் செயலாளருமாவார். தற்போது, ஜனசேனா கட்சியின் நெல்லூர் நகரம் சட்டமன்றத் தொகுதியின் பொறுப்பாளராக பணியாற்றி வருகிறார். 2019 சட்டமன்றத் தேர்தலில் கட்சியின் வேட்பாளராக போட்டியிட்டார்

ஆரம்ப கால வாழ்க்கை
------------------

வினோத் ரெட்டி 1982 ஜூலை 17 அன்று நெல்லூர் நகரில் பிறந்தார். இவர் ஒரு அரசியல் பின்னணி குடும்பத்தைச் சேர்ந்தவர் அல்ல. இவரது தந்தை வாசுதேவா ரெட்டி ஒரு காவலர். இவரது தாய் வாணி ஒரு இல்லத்தரசி. தனது இளங்கலை பட்டப்படிப்பை முடித்த பின்னர், 2002 ஆம் ஆண்டில் "இன்வென்டிங் ஏட்ஸ்"  என்ற பெயரில் தனது சொந்த தொழிலைத் தொடங்கினார்.

அரசியல் வாழ்க்கை
----------------

இந்திய இளைஞர் காங்கிரசின் ஒரு தர்ணாவின் போது வினோத் ரெட்டி
2003-2005 காலப்பகுதியில், வினோத் ரெட்டி, கூடூரில் உள்ள தேசிய மாணவர் ஒன்றியத்தின் (என்.எஸ்.யு.ஐ) தொகுதித் தலைவராக பணியாற்றினார். பின்னர் 2006 இல், நெல்லூர் நகரத்தின் இந்திய இளைஞர் காங்கிரஸ் கட்சியின்தொழிலாளர் குழு உறுப்பினராக பணியாற்றினார். 2009 இல், இவர் நெல்லூர் மாவட்ட காங்கிரஸ் கட்சியின் விளம்பரப் பிரிவின் தலைவராக இருந்தார். 2012 மற்றும் 2014 ஆம் ஆண்டுகளில் முறையே நெல்லூர் நகரம் மற்றும் நெல்லூர் மாவட்டத்தின் இந்திய இளைஞர் காங்கிரஸ் கட்சித் தலைவராக இருந்தார். 2015 ஆம் ஆண்டில், ஆந்திராவின் இந்திய தேசிய காங்கிரஸின் மாநில சமூக ஊடக ஒருங்கிணைப்பாளராகவும், 2016 ஆம் ஆண்டில், ஆந்திராவின் இந்திய இளைஞர் காங்கிரஸின் மாநில பொதுச் செயலாளராகவும் பணியாற்றினார்.

மேற்கோள்கள்
-----------

1. ↑  "Hudco loan burden: Youth Cong. launches campaign". *thehindu.com*. 27 July 2016 அன்று பார்க்கப்பட்டது.
2. ↑  "YSRCP govt's 100-day rule a failure: Jana Sena". *thehansindia.com*. 8 September 2019 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Keathamreddy Vinod Reddy". *myneta.info*.
4. ↑  "JSP Contestants Information". *janasenaparty.org*.
5. ↑  "Son of constable contests from Jana Sena". *thehansindia.com*. 22 March 2019 அன்று பார்க்கப்பட்டது.
6. ↑  "Inventive Ads - About Us". *inventiveads.in*.
7. ↑  "Hudco loan burden: Youth Cong. launches campaign". *thehindu.com*. 27 July 2016 அன்று பார்க்கப்பட்டது.
8. ↑  "Minister Narayana faces a tough maiden direct election". *thehindu.com*. 5 April 2019 அன்று பார்க்கப்பட்டது.

வெளி இணைப்புகள்
---------------

* முகநூலில் கீதம்ரெட்டி வினோத் ரெட்டி
* டுவிட்டரில் கீதம்ரெட்டி வினோத் ரெட்டி
* இன்ஸ்ட்டாகிராமில் கீதம்ரெட்டி வினோத் ரெட்டி
**ஹேமா கமாங்** (*Hema Gamang*)(பிறப்பு 31 மார்ச் 1961) என்பவர் ஓர் அரசியல்வாதி மற்றும் சமூக சேவகர் ஆவார். இவர் இந்திய தேசிய காங்கிரஸ் சார்பில் இந்திய மாநிலமான ஒடிசாவில் உள்ள கோராபுட் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார்.

கமாங் 1961ஆம் ஆண்டு மார்ச் 31ஆம் தேதி ஒடிசாவின் கோராபுட் மாவட்டத்தில் உள்ள கிலாபதாரில் பிறந்தார். கமாங் ஒரு இடைநிலை பட்டதாரி மற்றும் ஒடிசாவின் புவனேசுவரத்தில் உள்ள இரமா தேவி மகளிர் கல்லூரியில் பள்ளிப்படிப்பை முடித்தார். இவர் கிரிதர் கமாங்கை 4 ஏப்ரல் 1975-ல் திருமணம் செய்து கொண்டார். இவருக்கு இரண்டு மகன்கள் மற்றும் ஒரு மகள் உள்ளனர்.

கமாங் 1999-ல் 13வது மக்களவை உறுப்பினராகத் தேர்ந்தெடுக்கப்பட்டார். 1999 முதல் 2000 வரை, இவர் நகர்ப்புற மற்றும் ஊரக வளர்ச்சிக் குழுவில் உறுப்பினராக இருந்தார். பின்னர், 2000 முதல் 2004 வரை, எஃகு அமைச்சகத்தின் ஆலோசனைக் குழுவில் உறுப்பினராகப் பணியாற்றினார். இவர் ஒடிசாவின் தொலைப்பேசி ஆலோசனைக் குழுவின் உறுப்பினராகவும் இருந்துள்ளார்.

மேற்கோள்கள்
-----------

1. 1 2 3  "Biographical Sketch Member of Parliament 13th Lok Sabha". 11 மார்ச் 2014 அன்று மூலம் பரணிடப்பட்டது. 11 March 2014 அன்று பார்க்கப்பட்டது."Biographical Sketch Member of Parliament 13th Lok Sabha" பரணிடப்பட்டது 2014-03-11 at the வந்தவழி இயந்திரம். Retrieved 11 March 2014.